**การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2566** (อังกฤษ: 2023 United Nations Climate Change Conference) หรือรู้จักในชื่อย่อ **COP28** เป็นการประชุมสหประชาชาติว่าด้วยการเปลี่ยนแปลงสภาพภูมิอากาศครั้งที่ 28 จัดขึ้นระหว่างวันที่ 30 พฤศจิกายน ถึง 12 ธันวาคม 2566 ที่เอ็กซ์โปซิตี ดูไบ สหรัฐอาหรับเอมิเรตส์ การประชุม COP มีการจัดเป็นประจำทุกปีเรื่อยมา (ยกเว้นในปี 2020 เนื่องจากการระบาดของโควิด-19) นับตั้งแต่การลงนามข้อตกลงด้านสภาพภูมิอากาศของสหประชาชาติในปี 1992 โดยมีเป้าหมายเพื่อให้รัฐบาลมีข้อตกลงร่วมสำหรับนโยบายจำกัดการเพิ่มสูงขึ้นของอุณหภูมิสภาพอากาศ และ ปรับตัวกับผลกระทบของการเปลี่ยนแปลงสภาพภูมิอากาศ

การประชุมในครั้งนี้ถูกวิพากษ์วิจารณ์ไปทั่วเนื่องมาจากประธานการประชุม ซุลตัน อัลญาบัร ตลอดจนสถานที่จัดซึ่งคือสหรัฐอาหรับเอมิเรตส์ซึ่งเป็นที่รู้จักว่าขาดความโปร่งใสในรัฐบาลและมีบทบาทเป็นผู้ผลิตรายใหญ่ของเชื้อเพลิงจากซากดึกดำบรรพ์ ซุลตัน อัลญาบัร เป็นซีอีโอของบริษัทน้ำมันแห่งชาติอาบูดาบี (ADNOC) ซึ่งทำไปสู่ข้อกังวลว่าการประชุมนี้อาจมีข้อขัดแย้งทางผลประโยชน์มาเกี่ยวข้อง โดยสมาชิกมากกว่า 100 คนของรัฐสภาสหรัฐ และ สภายุโรป เรียกร้องให้สหรัฐอาหรับเอมิเรตส์ถอดถอนอัลญาบัรออกจากตำแหน่ง คำกล่าวอ้างเชิงย้อมเขียวเกี่ยวกับอัลญาบัรที่ปรากฏบนหน้าบทความของเขาบนวิกิพีเดียผ่านการแก้ไขโดยได้รับผลตอบแทน, การที่ไม่สามารถวิจารณ์บริษัทของเอมิเรตในประเทศสหรัฐอาหรับเอมิเรตส์, การลักลอบเข้าถึงอีเมลการประชุมโดยบริษัท ADNOC และการส่งคำเชิญให้แก่ประธานาธิบดีซีเรีย บาชาร์ อัลอัสซาด ล้วนทำให้เกิดข้อวิตกกังวลต่อความเป็นอันหนึ่งอันเดียวในการประชุมครั้งนี้ มีการเปิดโปงขบวนการบัญชีหุ่นเชิดซึ่งจัดขึ้นโดยมีเป้าหมายเพื่อปกป้องอัลญาบัรและประเทศในเดือนมิถุนายน และในวันที่ 21 พฤศจิกายน อัลญาบัรเองได้ระบุว่า "ไม่มีวิทยาศาสตร์" หนุนหลังการลดเลิกการใช้เชื้อเพลิงจากซากดึกดำบรรพ์สำหรับเป้าหมายอุณหภูมิ 1.5 °C หกวันถัดมาได้มีเอกสารหลุดที่ปรากฏแผนการของสหรัฐอาหรับเอมิเรตส์ที่จะใช้การประชุมนี้เพื่อหาคู่ค้าเชื้อเพลิงดึกดำบรรพ์กับชาติอื่น ๆ ซึ่งทำให้เกิดความไม่พึงพอใจไปในระดับนานาชาติ

อ้างอิง
-------

1. ↑  "Dubai ruler says UAE to host COP 28 climate conference in 2023". *CNN*. 12 November 2021. เก็บจากแหล่งเดิมเมื่อ 2020-01-02. สืบค้นเมื่อ 2021-11-15.
2. ↑  "About COP 28". *United Nations Climate Change*. เก็บจากแหล่งเดิมเมื่อ 2023-12-11. สืบค้นเมื่อ 12 December 2023.
3. ↑  "COP28 – Date and Venue". เก็บจากแหล่งเดิมเมื่อ 2022-12-31. สืบค้นเมื่อ 2023-12-11.
4. ↑  "2023 UN Climate Change Conference (UNFCCC COP 28)". เก็บจากแหล่งเดิมเมื่อ 2020-01-02. สืบค้นเมื่อ 2023-02-14.
5. ↑  "Event: Glasgow Climate Change Conference (UNFCCC COP 26) | SDG Knowledge Hub | IISD" (ภาษาอังกฤษแบบอเมริกัน). เก็บจากแหล่งเดิมเมื่อ 2021-10-17. สืบค้นเมื่อ 2023-02-22.
6. ↑  Stallard, Esme (25 October 2022). "COP27: What is the Egypt climate conference and why is it important?". BBC News. เก็บจากแหล่งเดิมเมื่อ 2023-02-14. สืบค้นเมื่อ 27 October 2022.
7. ↑
8. ↑
9. ↑  Bikales, James (2023-05-28). "US and EU lawmakers call for UAE to remove Jaber from UN climate role". *The Financial Times* (ภาษาอังกฤษ). เก็บจากแหล่งเดิมเมื่อ 2020-01-02. สืบค้นเมื่อ 2023-05-23.
10. ↑
11. ↑
12. ↑  Carrington, Damian (2023-06-07). "'Absolute scandal': UAE state oil firm able to read Cop28 climate summit emails". *The Guardian* (ภาษาอังกฤษแบบบริติช). ISSN 0261-3077. เก็บจากแหล่งเดิมเมื่อ 2023-06-07. สืบค้นเมื่อ 2023-12-04.
13. ↑
14. ↑
15. ↑  Meredith, Sam (2023-12-04). "COP28 president sparks outcry after he claims there's 'no science' behind fossil fuel phase out". *CNBC* (ภาษาอังกฤษ). สืบค้นเมื่อ 2023-12-04.
16. ↑  "UAE accused of using COP28 talks to strike fossil fuel deals". *euronews* (ภาษาอังกฤษ). 2023-11-28. เก็บจากแหล่งเดิมเมื่อ 2023-12-02. สืบค้นเมื่อ 2023-12-04.